ગુજરાતના દરેક ગામની જમીનના નકશા ડિજિટલ બનાવવા રીસર્વેની કામગીરી 2013માં હાથ ધરી હતી અને આંતરરાજ્યની એક ખાનગી કંપનીને સર્વે માટેની કામગીરી સોંપી હતી. જેમાં બનાસકાંઠાના 1243 ગામોનું રીસર્વેની કામગીરી હાથ ધરાઇ હતી. ત્યારે શરૂઆતથી જ ખેડૂતો રીસર્વેની કામગીરીથી નારાજ હતા. રીસર્વે ખેતરમાં જઇને કરવાની જગ્યાએ ગામના રોડ પર એકજ જગ્યાએથી કરતા ખેડૂતો ખુબ જ પરેશાન થયા હતા. ખેડૂતોની જમીનમાં ક્યાંક વધારે તો ક્યાંક ઓછી આવી હોવાની ફરિયાદો થઇ હતી અને સર્વેની કામગીરીના પાંચ વર્ષમાં હજુ સર્વે પૂર્ણ થયો નથી.